b"\n_START_ARTICLE_\nAnsambel Slav\xc4\x8dek\n_START_SECTION_\nStara zasedba\n_START_PARAGRAPH_\nStara zasedba je bil instrumentalni kvartet s pevcem in pevko (6 \xc4\x8dlanov). Posneli so tri kasete, trikrat se udele\xc5\xbeili \xc5\xa1teverjanskega festivala in devetkrat ptujskega (srebrni in zlati Orfej). Osvojili so tudi zlatega petelina za najbolj\xc5\xa1o izglasovano skladbo Poet ljubezni Slav\xc4\x8dek v Nedeljskem dnevniku. Poleg tega je njihova velika uspe\xc5\xa1nica tudi pesem Tiso\xc4\x8d poljubov, ki je \xc5\xbee ponarodela. Udele\xc5\xbeili so se \xc5\xa1tevilnih nastopov v Kanadi, Ameriki, Franciji, \xc5\xa0vedski in ostalih evropskih krajih.\n_START_SECTION_\nNova zasedba\n_START_PARAGRAPH_\nV novi zasedbi je ansambel posnel tri kasete in zgo\xc5\xa1\xc4\x8denko. Udele\xc5\xbeil se je \xc5\xa1tevilnih koncertov in nastopov na lokalnih radijskih in televizijskih postajah ter na nacionalnemu radiu in televiziji s koncerti iz na\xc5\xa1ih krajev in razvedrilnih oddajah (Po doma\xc4\x8de, Vsakdanjik in praznik,...)._NEWLINE_Ansambel se v novi zasedbi na\xc4\x8deloma ne udele\xc5\xbeuje posebnih tekmovanj, saj se z glasbo po njihovem mnenju ne more tekmovati, pravijo pa\xc4\x8d, da je glasba umetnost in ne \xc5\xa1port. Ob\xc4\x8dinstvu pa se ansambli lahko predstavijo na veliko drugih na\xc4\x8dinov in \xc4\x8de jih ob\xc4\x8dinstvo sprejme z navdu\xc5\xa1enjem, je to najve\xc4\x8dji uspeh. Poleg tega je za njih tudi zelo pomembno, da v studiu izdelajo dobre posnetke, ki morajo imeti vsaj kan\xc4\x8dek izvirnosti ter to, da se naredi tudi kak\xc5\xa1na uspe\xc5\xa1nica, ki je najve\xc4\x8dja reklama ansambla. Tak primer je skladba Veseli podgur'c, katero sicer glede na zvrst imenujejo recitalna ali kar rec polka._NEWLINE_Novi posnetki so v preteklosti nastajali v studiu Helidon in v studiu Zlati zvoki , zadnjih dvanajst pa je bilo posnetih v studiu Metulj v Novem mestu z aran\xc5\xbemaji Marjana Turka in tonskim tehnikom Markom Pezdircem. Za avtorje teksta so zaprosili veliko razli\xc4\x8dnih odli\xc4\x8dnih pesnikov kot so Ivan Sivec, Fanika Po\xc5\xbeek, Vera \xc5\xa0olinc, Jo\xc5\xbee Grgovi\xc4\x8d,..._NEWLINE_Pesmi opevajo predvsem dolenjsko pokrajino s krajinskimi zna\xc4\x8dilnosti, vezanostjo na dom in \xc5\xbeivljenjem ljudi, tu pri njih. V nekateri skladbah se pojavi tudi ljubezenska tematika. Za zalo\xc5\xbebo poskrbi zalo\xc5\xbeba Zlati zvoki._NEWLINE_V novi zasedbi je imel ansambel tudi veliko nastopov v tujini, \xc5\xa1e posebno pa se lahko pohvalijo, da so \xc5\xbee \xc5\xa1estkrat obiskali mesto Langehagen, ki je pobrateno mesto Novega mesta. Druga\xc4\x8de pa se udele\xc5\xbeujejo vseh vrst prireditev in zabav, kjer je potrebno poskrbeti za dobro vzdu\xc5\xa1je in veselo rajanje z vsemi zvrstmi glasbe._NEWLINE_Ansambel sestavlja pet \xc4\x8dlanov, doma iz okolice Novega mesta, ki sestavljajo narodni trio z dvema pevcema. Ker imajo fantovski sestav in diatoni\xc4\x8dno harmoniko, gojijo zvrst \xc5\xa1tiriglasnega petja po vzoru Ansambla Lojzeta Slaka in fantov s Praprotna._NEWLINE_V zabavnem delu izvajanja pa v \xc5\xbeivo igrajo na solo, ritem in bas kitaro, s podlago klaviatur. Poleg \xc5\xbeive narodnozabavne in zabavne glasbe pa dajejo velik poudarek na vodenju prireditev in show programu, kar je danes velikega pomena za dobro izpeljavo vseh vrst prireditev in zabav."